ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ ΚΑΙ ΚΟΙΝΩΝΙΚΗΣ ΜΕΡΙΜΝΑΣ
Π.Ε. ΜΑΓΝΗΣΙΑΣ & ΣΠΟΡΑΔΩΝ

ΔΕΛΤΙΟ ΤΥΠΟΥ

Αρχίζει την Τετάρτη 08-07-2026 η χορήγηση των δελτίων μετακίνησης ΑμεΑ για το έτος 2026. Η έκδοση των δελτίων γίνεται από την Δ/νση Δημόσιας Υγείας & Κοινωνικής Αλληλεγγύης των Π.Ε. Μαγνησίας & Σποράδων (Διοικητήριο- Δημ. Γεωργιάδου & Αντωνοπούλου – Βόλος) καθώς και σε όλα τα ΚΕΠ του Νομού Μαγνησίας.
Επισημαίνεται ότι για τη χορήγηση των Δελτίων Μετακίνησης, ημερομηνία λήξης ορίζεται η 30 Νοεμβρίου 2026.
Τα δελτία  μετακίνησης ΑμεΑ χορηγούνται από την  Δ/νση Δημόσιας Υγείας & Κοινωνικής Αλληλεγγύης των Π.Ε. Μαγνησίας & Σποράδων, Δευτέρα έως Παρασκευή 09:00 έως 13:00.
 
Απαιτούμενα Δικαιολογητικά:
	1. Αίτηση – Υπεύθυνη δήλωση (χορηγείται – συμπληρώνεται στην Υπηρεσία).

	
2α)Γνωμάτευση Υγειονομικής Επιτροπής σε ισχύ, όπου θα αναγράφεται το ποσοστό
αναπηρίας ( 67% και άνω)
ή
2β) Όσοι ενδιαφερόμενοι διαθέτουν Κάρτα Αναπηρίας σε οποιαδήποτε μορφή
(εκτυπωμένη, πλαστική ή ψηφιακή), σε ισχύ, (άρθρο 106 του ν. 4961/2022) με την
σήμανση «ΙΙ» ή «ΙΙΙ» δεν απαιτείται να προσκομίσουν γνωμάτευση Υγειονομικών
Επιτροπών.
ή
2γ) Όσοι λαμβάνουν οικονομική ενίσχυση (επίδομα αναπηρίας) από τον ΟΠΕΚΑ
μπορούν να προσκομίσουν βεβαίωση του ΟΠΕΚΑ για την καταβολή του προνοιακού
επιδόματος. Στη βεβαίωση αναγράφεται η ημερομηνία λήξης του δικαιώματος λήψης
του επιδόματος από τον δικαιούχο. Για τους δικαιούχους προνοιακού επιδόματος από
τον ΟΠΕΚΑ δεν απαιτείται ελάχιστο ποσοστό αναπηρίας 67%.
ή
2ε) Όσοι λαμβάνουν σύνταξη αναπηρίας επ’ αόριστον μπορούν να προσκομίσουν
απόφαση Διοικητικού Διευθυντή Ασφαλιστικού Φορέα ή ΕΦΚΑ (η οποία έχει εκδοθεί
βάσει γνωμάτευσης Υγειονομικής Επιτροπής και στην οποία να αναφέρεται ποσοστό
αναπηρίας 67% και άνω).
ή
2στ) Για τους συνταξιούχους του ΟΓΑ γίνεται δεκτή βεβαίωση από το μηχανογραφημένο
μητρώο του Οργανισμού, που έχει περιέλθει στον ΕΦΚΑ, όπου βεβαιώνεται ότι:
«όπως προκύπτει από το Γενικό Μητρώο Συνταξιούχων, ο ενδιαφερόμενος είναι
συνταξιούχος λόγω αναπηρίας, σύμφωνα με απόφαση υγειονομικής επιτροπής, με
ποσοστό αναπηρίας τουλάχιστον 67% και διάρκεια συνταξιοδότησης διαρκώς και εφ’
όρου ζωής».

	3. Δελτίο αστυνομικής ταυτότητας και φωτοαντίγραφο αυτής

	4. Φωτοαντίγραφο του εκκαθαριστικού σημειώματος του τρέχοντος έτους. 

	5. Παλαιό Δελτίο μετακίνησης ΑμεΑ.

	6.Για την έκδοση νέας κάρτας, δύο πρόσφατες φωτογραφίες .Ειδικά οι δικαιούχοι δελτίου συνοδού, πρέπει να συνυποβάλλουν τρεις ίδιες φωτογραφίες.


Πληροφορίες: 24213-52624 


